COMPLOTUL POLONEZ DIN 1859 ÎMPOTRIVA LUI AL.I. CUZA 

Unirea Moldovei şi a Munteniei, la 24 ianuarie 1859, prin dubla alegere a 
colonelului Al.I. Cuza, a însemnat constituirea statului român şi a reprezentat o 
primă etapă a unui proces care se va încheia în 1918, când frontierele sale vor 
cuprinde Basarabia, Bucovina şi Transilvania. Perioada 1859-1866, care 
corespunde domniei lui Al.I. Cuza, a reprezentat, în acelaşi timp, cadrul politic 
necesar înfăptuirii societății româneşti moderne. 

Cum era de aşteptat, dubla alegere a lui Cuza a provocat o puternică 
reacţie în exterior, cabinetele politice şi diplomatice ale continentului 
manifestând un maxim interes faţă de opţiunea românească. Prima intenție a 
Puterilor antiunioniste a fost de a nu recunoaşte voința românilor, considerând 
atitudinea acestora ca o încălcare a prevederilor Convenţiei de la Paris. Austria, 
al cărui ministru de externe pronosticase că alesul unuia din Principate avea să 
fie şi alesul celuilalt, dorea o intervenţie armată, punct de vedere la care şi 
Turcia se simţea atrasă. În tabăra unionistă, efectul provocat de surpriza 
românească n-a fost mai mic, dar se poate spune că locul îngrijorării iniţiale a 
fost ocupat de un calm constructiv (Franţa, Rusia), îmbinat cu accentuate note 
de optimism (Sardinia). Convorbirile diplomatice dintre reprezentanții celor 
şapte Puteri au evidențiat faptul că nemulțumite de acest rezultat erau, 
îndeosebi, Turcia şi Austria, eforturile lor de a împiedica Unirea soldându-se cu 
un eşec lamentabil. Pentru că, aşa după cum sublinia ministrul de externe 
austriac, Rudolf Apponyi, abandonarea principiului Unirii Principatelor sub 
acelaşi şef era ceea ce dorea Austria şi Turcia, fie că el se numea rege sau domn, 
fie că era un prinţ străin sau un boier autohton; „obiectul este ceea ce ne 
interesează şi nu persoana”. Acelaşi diplomat austriac, într-o discuţie cu soţia 
lui Napoleon al III-lea, care susținea cu fermitate în faţa ambasadorului că 
Principatele Române vor Unirea — „aceasta este voința naţională. Se vrea 
Unirea” —, a replicat: „Doamnă, vor independenţa şi pentru a ajunge acolo au 
votat pentru Unire”?. 

Realizarea Unirii în persoana lui Al.I. Cuza era considerată de către 
Imperiul Otoman ca o violare flagrantă a Convenţiei” din 7/19 august 1858, 


! Direcţia Naţională a Arhivelor Istorice Centrale (în continuare, DNAIC), colecţia Microfilme, 
Austria, rola 272, c. 366-368 (Has-Hof-und Staatsarchiv, Viena, P.A., IX, England, Kart. 47, 
Berichte, f. 252-263). 

2 Ibidem, P.A., IX, Franchiech, Kart. 62, f. 214. 

3 Ministère des Affaires Etrangères, Archives Diplomatiques, Corespondance Politique, 
Russie (în continuare, C.P. Russie), vol. 218, f. 127. 

motiv suficient pentru a solicita convocarea unei conferințe a marilor Puteri, 
care să analizeze situaţia creată în Principatele Române“. Până când această 
conferință avea să se realizeze, Franţa şi Rusia au îndemnat pe români la 
prudenţă, deoarece orice iniţiativă din partea noului stat putea fi amendată 
imediat de țările ale căror interese le cereau nerecunoaşterea faptului împlinit la 
24 ianuarie 1859. Rusia s-a pronunţat pentru soluţia adoptată de români, 
considerând-o cea mai bună, pentru că, după cum afirma Gorceakov la 
începutul lunii februarie, „starea actuală a spiritelor în Moldova şi Valahia, totul 
contribuie a-mi confirma, o dată în plus, opinia că în afară de Unire nu există 
decât anarhie pentru aceste provincii”. În acelaşi timp (2/14 februarie), cance- 
larul a comunicat Franţei că este hotărât să susțină dubla alegere în cadrul 
Conferinţei”. Impresionat — după afirmaţia lui Chateaurenard, ambasadorul 
francez în Rusia — de complicațiile pe care starea de spirit din Principatele 
Române le poate provoca dacă dubla alegere nu era recunoscută, Gorceakov a 
reafirmat că „guvernul de la Petersburg n-a încetat să considere că Unirea 
Principatelor Române este dorită de populaţia acestora şi corespunde intereselor 
ei”. 

Conferinţa şi-a deschis lucrările la Paris în ziua de 7 aprilie 1859, dar nu 
s-au desfăşurat decât două şedinţe, interesul Europei fiind îndreptat spre 
previzibila dispută franco-austriacă în chestiunea italiană. Al.I. Cuza primise, 
din partea consulilor, noi îndemnuri spre prudenţă ca domnitor al celor două țări 
româneşti şi sfatul de a aştepta decizia Puterilor garante*, dar situaţia sa nu era 
deloc de invidiat. Confruntat cu numeroase probleme, dintre acestea realizarea 
Unirii politice şi administrative nu erau cele mai lipsite de importanță, se vedea 
obligat la inactivitate. Mai mult, inițiativa sa de a strânge întreaga armată în 
tabăra de la Floreşti, avertisment util la adresa Puterilor antiunioniste care nu se 
grăbeau să legitimeze situaţia din Principatele Române şi căutau argumente 
pentru intervenția militară, a provocat îngrijorare şi reacţii foarte diferite. 
Consulul Austriei la Bucureşti, Eder, comunica omologului rus, Giers, la 30 
aprilie 1859, că „prințul Cuza nu vizează nimic altceva decât să profite de 
circumstanţele critice în care se afla Austria pentru a încuraja pretențiile 
populaţiei românești din Transilvania şi Bucovina””. Pare curios că şi cabinetul 
rus a fost derutat de iniţiativa lui Cuza, dând o interpretare eronată atitudinii sale 
care, deşi foarte fermă, nu avea un scop de agresiune şi nici de susţinere a 
mişcărilor de emancipare naţională. „Prinţul Gorceakov — era informat, la 19 


* Ibidem, f. 134. 
5 Ibidem, f. 138. 
ê Ibidem, f. 144. 
7 Ibidem, f. 147. 
8 Ibidem, f. 140. 
” Ibidem, f. 346. 

mai, Walewski de către Chateaurenard — este foarte preocupat de agitația 
spiritelor din provinciile creştine ale Imperiului Otoman şi de proiectele 
temerare ale colonelului Cuza” "°. 

În acest context intern şi internaţional complicat (demersurile pentru 
recunoaşterea dublei alegeri şi conflictul militar franco-austriac în problema 
sardă), la începutul anului 1859, mai mulţi polonezi aflaţi în Moldova au fost 
atraşi de Grigore Sturdza, fiul fostului domn regulamentar şi unul dintre 
pretendenţii la tron, într-un complot împotriva domnitorului AlI. Cuza. 
Relaţiile lui Sturdza cu polonii datau din timpul războiului Crimeii, când servise 
în armata turcă cu gradul de general de divizie, fiind şeful statului major al 
comandamentului general. Un rol important în complotul regizat de Gr. Sturdza 
— care avea ca scop înlăturarea noului domnitor şi punerea prin forța armelor pe 
tron a pretendentului — l-au avut polonezii Nieczuia Wierzbicki (Murad Bey) şi 
Michal Czajkowski (Sadyk Paşa), şeful agenţiei polone din Constantinopol. 
Contactele celor doi cu Principatele Române erau mai vechi, din 1857 însă ei l- 
au sprijinit pe Gr. Sturdza în intrigile politice pe care beizadeaua le-a dus, pe 
rând, împotriva caimacanului N. Vogoride şi a lui Al.I. Cuza!!. 

Complotiştii aveau în laşi circa 450 de poloni veniţi din Turcia, în întreg 
Principatul existând peste 1.200. Ei trebuiau să se strângă pe moşiile lui Gr. 
Sturdza, de unde Murad Bey urma să-i conducă spre Focşani. O dată ajunşi la 
destinație, grupul de polonezi veniți din Moldova se unea cu circa alți 2.400 
sosiți din Muntenia şi cu circa 4.000 de oameni concentrați în munți. Trupa 
constituită astfel trebuia, o parte, să atace Iaşii, iar o altă parte Bucureştii”. 

Ataşamentul polonilor față de Gr. Sturdza avea mai multe explicații. O 
primă explicație ar fi promisiunile pe care pretendentul la tron le făcuse, în 
sensul că polonezii vor face carieră cu ajutorul său dacă şansa îl ajută să ajungă 
domnitor. O altă explicație, şi cea mai importantă, are în vedere vecinătatea 
imediată a Principatelor Române cu Rusia şi Austria, imperii cu care polonii 
aveau vechi litigii de rezolvat, dar şi cu Turcia, favorabilă cauzei lor. Este ştiut 
că emigrația polonă, în special partida democratică, considera la începutul 
anului 1859 că teritoriul Principatelor Române poate fi folosit atât ca o bază de 
pregătire, cât şi în scopul declanşării unui conflict european în sud-estul 
continentului, care să permită insurecționarea Poloniei”. 

E de presupus că această acţiune de la începutul anului 1859, în care rolul 
principal l-a avut Nieczuia Wierzbicki (Murad Bey), iar eminenţa cenuşie a fost 


10 Ibidem, vol. 219, f. 24; Vezi şi Dumitru Ivănescu, Constituirea statului român modern, în 
AITAI, vol. XXXIV, 1997, p. 61-94; Idem, Alexandru loan Cuza în conştiinţa posterității, Iaşi, 
Editura Junimea, 2001, p. 64-83. 

11 Gheorghe Duzinchevici, Beizadea Grigore Sturdza şi polonii, Bucureşti, 1941, p. 9-24. 

12 Ibidem, p. 29; vezi şi DNAIC, Ministerul de Interne, Administrative, dosar 32/1859, f. 3. 

13 Leonid Boicu, Cuza Vodă față de lupta popoarelor pentru emancipare națională, în vol. 
Cuza Vodă. In memoriam, laşi, 1973, p. 253. 

Grigore Sturdza, s-a bucurat şi de sprijinul unor moldoveni apropiați de ultimul. 
Nu se ştie mai nimic despre felul în care Gr. Sturdza a pregătit acest complot şi 
nici ce contribuţie au avut moldovenii, a căror prezenţă la acest eveniment 
trebuie să o admitem, deoarece e greu de crezut că fără ajutorul lor s-ar fi putut 
pune în aplicare un asemenea plan. Atât Wierzbicki, cât şi un apropiat al său, 
Chodylski Ostoja, n-au divulgat, în timpul anchetei, pe acei moldoveni cu care 
au colaborat. Din acest motiv, complotul din 1859 împotriva lui Al.I. Cuza a 
rămas o afacere eminamente poloneză. 

Au avut autoritățile române informaţii despre acest complot? Gh. 
Duzinchevici, cel mai avizat cercetător în domeniu, susține că „vestea 
complotului a surprins autoritățile, care au aflat de existenţa lui prin denunţul 
făcut pe 10 ianuarie de Alecu von Onciul şi Iacob Antosz, iar ulterior de Leon 
Nussbaum, Carol Grochowski şi Victor Richard Lizdejko. Intervenţia rapidă şi 
eficientă a armatei române (Miliția pământească) este explicată de acelaşi autor 
ca „o dovadă a seriozității faptului“!*. În realitate lucrurile au stat cu totul altfel. 
Autorităţile române au ştiut tot timpul ce se întâmplă şi cum evoluează 
evenimentele. E greu de crezut că un număr atât de mare de persoane străine se 
puteau mişca prin Moldova fără să atragă atenția. Că lucrurile stau aşa ne-o 
dovedesc documentele epocii. Cu o zi înainte ca denunţul să fi avut loc (deci pe 
9 ianuarie), mai multe telegrame trimise de colonelul Fote comandanților de 
unități din ţinuturile Moldovei (la Vaslui — colonelului Antoniu şi căpitanului 
Ghiţescu, la Tutova — maiorului Cachi, la Tecuci — maiorului lacovachi şi 
căpitanului Crăescu, la Bacău — căpitanului Lipan, la Focşani — căpitanului 
Rendel, precum şi la Galaţi) le cerea pe un ton imperativ să aibă carabinierii 
pregătiți şi să se deplaseze cu ei spre Focşani'”. De asemenea, sub pretextul 
unui control al companiilor din ținuturi, col. Fote solicită Departamentului din 
Lăuntru (Ministerului de Interne) să ordone administratorilor (prefecţilor) ca 
să nu se împotrivească în cazul în care se va ivi „vreo neapărată trebuinţă de 
adunare la un punct a unui mare număr de jandarmi”'S. Din această ultimă 
precizare reiese foarte clar că numărul persoanelor avizate asupra complotului 
inițiat de Gr. Sturdza nu a fost prea mare, dacă faptul în sine trebuia să rămână 
un secret şi pentru prefecţii ținuturilor. 

De altfel, tocmai în acest mod de a acţiona credem noi stă şi succesul 
acțiunii: un număr limitat de persoane avizate, de preferință militari, urmărirea 
sistematică a complotiştilor, a căror planuri erau cunoscute şi, de asemenea, data 
şi locul declanşării complotului. Dacă la 11 ianuarie colonelul Fote printr-o 
telegramă trimisă la Focşani căpitanului Rendel îi cerea ca „toți carabienierii să 


14 Gheorghe Duzinchevici, op.cit., p. 29-33. 

15 Direcţia Judeţeană Iaşi a Arhivelor Naţionale, fond Miliția pământească, tr. 1760, op. 1-2009, 
dosar 240, f. 24-26, 35-47, 51-53, 55-56, 107. 

16 Ibidem, f. 28. 

fie la tot minutul de față pregătiți, asemenea şi ceilalți jandarmi. Eu voi fi mâne 
seară acolo. Fiţi cu priveghere la tot ce se petrece acolo”!”, o zi mai târziu, pe 
12 ianuarie, printr-o altă telegramă, se făcea cunoscut „că pe Murat Bey s-au 
prins în Focşani”. 

La 15 ianuarie 1859, întreg corpul ofițeresc este primit de hatmanul 
Miliției pământeşti (comandantul armatei), precum şi de ajutorul acestuia, col. 
Alecu lacovachi, ca să primească felicitări pentru succesul acțiunii, mai puțin 
col. Fote, aflat încă la Focşani cu sarcina de a supraveghea trimiterea 
complotiştilor arestaţi spre Iaşi!”. Două telegrame, sosite în aceeaşi zi, 17 
ianuarie, ne oferă o imagine despre măsurile stricte ce s-au luat privind 
transportul şi siguranța prizonierilor”. Colonelul a rămas la Focşani până la 29 
ianuarie, când doi polonezi, găsiți fără paşapoarte şi arestaţi, au fost eliberați 
după o anchetă sumară, „fiind meseriaşi, neamestecaţi în complot”?!. 

Prima reacţie publică a domnitorului a avut loc la începutul lunii aprilie. 
Într-un mesaj adresat Consiliului de miniştri moldovean, Al.I. Cuza explica cât 
de nepotrivit a fost gestul complotiştilor, consumat într-un moment atât de grav: 
recunoaşterea internațională a dublei alegeri. După ce mulțumea tuturor 
instituţiilor care l-au felicitat cu prilejul „atentatului ce s-au întâmpinat la 
vreme”, domnitorul considera că e de datoria sa ca să „recomande serioasă luare 
aminte Ministerului justiției spre grabnică înaintare lucrărilor tribunalelor 
competente, privitoare complotului polon a cărui şef e Murat Bey”. „Atentatul 
de aici îmi pare fi — continuă Al.I. Cuza — o consecvență; planul este al unor 
străini, cărora nemairămânându-le alt mijloc spre a opri noua ordine de lucruri 
ce va duce cu grăbire la unirea desăvârşită şi prin urmare la mântuirea ţării. 
Confirmarea îndoitei alegeri urmează a fi în curând un fapt, după toate ştirile 
din Paris”. 

După ancheta făcută de poliţie, cea mai mare parte dintre complotişti a 
fost eliberată, iar documentele întocmite cu acest prilej au fost înaintate 
Tribunalului laşi, secția a Il-a, în faţa căruia s-au prezentat cei considerați 
vinovaţi. A urmat judecarea lor de către Curtea Criminală şi, în fine, Divanul 
Domnesc, ca ultima instanță. Majoritatea covârșitoare a celor implicaţi în proces 
au fost eliberaţi şi expulzați din ţară. Avea dreptate unul dintre polonezii 
participanți la evenimentele din anii 1863-1864 când spunea că Alexandru loan 


Cuza „era cu toată sinceritatea de partea asupriţilor poloni”?. 


1 Ibidem, f. 39. 

18 Ibidem, f. 47. 

1 Ibidem, f. 49. 

% Ibidem, f. 52-53. 

”! Ibidem, f. 107. 

* Biblioteca Academiei Române, S. 31(3)/LXXV; vezi şi A.D. Xenopol, Documente, în Arhiva, 
anul XII, nr. 1-2/1901, p. 71-72. 

Nu putem încheia acest episod al raporturilor româno-polone în timpul 
domniei lui Al.I. Cuza fără să observăm că eminența cenuşie a întregii aventuri, 
beizadeaua Grigore Sturdza, a fost rapid scoasă de sub acuzare, chemarea sa în 
faţa Tribunalului Iaşi fiind o simplă formalitate”. Se pare că acest fapt s-a datorat 
chiar domnitorului, deoarece arestarea complicilor lui Sturdza îl făcea pe 
pretendentul la tron cu totul inofensiv. Mai era în calcul şi o altă miză, cu mult 
mai mare: Cuza avea nevoie de linişte în ţară, în condiţiile în care principalul său 
obiectiv imediat era recunoaşterea dublei alegeri. 

Asta nu înseamnă, după cum vom vedea în continuare, că a avut îndoieli 
asupra implicării lui Grigore Sturdza în complot. Dimpotrivă, de fiecare dată el 
a văzut în spatele unor acţiuni în care erau implicați şi polonii pe Gr. Sturdza. 
Aşa s-a întâmplat şi în septembrie 1860, când Cuza a făcut o călătorie la 
Constantinopol. Cu această ocazie s-a pus la cale un complot împotriva sa. 
Măsurile luate de poliţia otomană a împiedicat punerea lui în aplicare. 
Complotiştii erau polonezi şi italieni, printre primii figurând şi Wierzbicki 
(Murad Bey)”. Se poate presupune că avem de a face cu reluarea proiectului 
din 1859. Câțiva ani mai târziu, în 1863, când poloni înarmaţi, conduşi de 
Zigmunt Milkowski, au încercat să treacă cu forța prin Moldova, sau în 1864, 
când din ordin guvernamental emigrații polonii au fost concentrați în oraşele 
Piatra Neamţ şi Roman, domnitorul era convins că în ambele situaţii ei aveau o 
înțelegere cu Grigore Sturdza. 


The Polish Plot of 1859 against Al.I. Cuza 
Summary 


At he beginning of 1859 a group of Polish political refugees residing in Moldova 
were involved by Gr. Sturdza, the son of the former reglamentary ruler of this country 
and a competitor for the throne in a conspiracy against Al.I. Cuza. The local authorities 
had intelligence about the plot and through the measures taken the ploters were made 
harmless. 


Neamul românesc, nr. 119 din 5 oct. 1908, p. 1891-1892. 

24 Protocoalele Comisiei Centrale a Principatelor Unite, Focşani, 1859, nr. 21, p. 82-87. 

* Gheorghe Duzinchevici, op.cit., p. 77; R.V. Bossy, L’Autriche et les Principautâs Unies, 
Bucureşti, 1938, p. 279, 284. 

